《次韵伯寿兄秋日偶题》
宋代·喻良能

渐老良多感，悲秋强自宽。
鬓惊潘掾白，衣怯范生寒。
迳合荒苔碧，窗明落叶丹。
浇愁须暂醉，忍放酒杯乾。

作者简介：婺州义乌人，字叔奇，号香山。高宗绍兴二十七年进士。补广德尉。历迁工部郎中、太常寺丞。出知处州，寻以朝请大夫致仕。尝进《忠义传》二十卷，孝宗深加叹赏，即命颁行。为文精深典雅。有《香山集》、《家帚编》等。